Quan Chuan V s'asentó en a cadiera imperial l'imperio se reduciba a Costantinoble, Tracia, Salonica y bella isla, (os atros territorios los heban conquiestos os serbos u bulgaros u yeran en a practica autonomos, como Morea). Chuan V miró l'aduya de Roma en 1355, 1366 y 1369. En tiempos de Chuan V (1341-1391) os turcos otomans entroron en os Balcans ya de pa cutio, dirichius por Murat I y conquirioron Tracia, Filinopolis y Adrianopolis, preferindo dedicar-se a la conquiesta de territorios en os Balcans en cuenta de conquerir a ciudat de Costantinoble. Os turcos iban abanzando en a conquiesta d'os Balcans, vencendo a los serbos en 1389 en a batalla de Kosovo y poco dimpués a los bulgaros.